Nyomtatott, bársony kötés, ezüst verettel. 414 + 152 oldal. Sziddur német fordítással. Fordította J.N. Mannheimer. A végén német nyelvű imákkal. Belső borítón kézírássala családtagok személyi adatai. Kötése: lila bársony, sarkaiban ezüst veret, közepén ágaskodó oroszlánok kettős kőtáblát tartanak. Felette korona. Kapcsos. Hátsó kötéslapján P.S. monogram. A lapszélek aranyozottak.
Sötétbarna bőr kötésű, fém domborítású lappal a borítóján. A dombormű Ráhel sírját ábrázolja. A bekötött könyv lengyel, a borító Becalél munka
Héber nyelvű, magyar fordítással. Elefántcsont színű kötésben fém veretekkel. Az első lapon családi bejegyzések. Schlesinger József kiadása. Budapest, 1906
Fehér, elefántcsont kötésben. Héber nyelvű, magyar fordítással.Csatja ép. A hagyományosan elterjedt Schlesinger József féle kiadás, XX. század eleje, Budapest.
Nyomtatvány, bőrkötés, zománc berakással, kapoccsal. Töfilasz Jiszroél, német fordítással. Fordította J.N. Mannheimer Sarksin. Színes zománcos veretes csat, közepén fémplakett, efölött korona, alatta monogramm: I.E.B. A lapok széle aranyozott. 1883, Bécs
Nyomtatvány, bőr kötésben, zománc és ezüst verettel, 876 oldal. Sziddur német fordítással. Fordította : Letteris és Mehli. A borítón M.W. (Wolfner) monogrammal. A lapok szélei aranyozottak.
A bekötött könyv: imakönyv a zarándokünnepekre Ezüst. Mindkét oldala és gerince áttörtműves virágokból, levelekből és indákból áll. Áttörtműves kapocs. Az oldalak közepén pajzs alakú idom, egyikén vésett héber felirat, a másikon 5604-es évszám. Felirata: יצחק בכ''ר יעקב מארג'אל ה''יו'' "Jichak, Jákob Margoliusz fia
Jomkippur katan-ra imakönyv. Bőrkötésben, hiányos. Fedőlapján Mózes és Áron alakja. Szerzője: Zvi ben Hirsl Segál.
Ezüst. Fedőlapjának szélén és közepén levelekből és indákból álló díszek. Hátsó oldalán körben Dávid - csillag és kis rozetták. Gerincén és szélein rozettás, leveles dísz. Két T alakú fogót szíj fogja össze.
Ezüst. Elő és hátlapján gazdag trébelt művű jelenetek. Egy hárfás ifjú és gyümölcsöt tartó nő. Hátlapjának kettős ábrázolása: oltár és előtte imádkozó hitves-pár, valamint asztal mellett ülő három alak. Gerincén leveles és virágfüzéres díszek. Németalföldi munka A bekötött könyv: David Kimhi (1160–1235) provence-i rabbi zsoltárkommentárjainak 1778-ban, Amszterdamban nyomtatott példánya.